Nr. C 159/28 De Europæiske Fællesskabers Tidende 17. 6. 91 
Udtalelse om Kommissionens forslag til Rådets direktiv om harmonisering af tekniske krav 
og procedurer for civile luftfartøjer (J) 
(91/C 159/10) 
Rådet for De Europæiske Fællesskaber besluttede den 26. oktober 1990 under henvisning til 
EØF-Traktatens artikel 84, stk. 2, at anmode om Det økonomiske og sociale Udvalgs udtalelse 
om det ovennævnte emne. 
Det forberedende arbejde henvistes til ØSU's sektion for Transport og Kommunikation, som 
udpegede Mobbs til ordfører. Sektionen vedtog sin udtalelse den 15. marts 1991. 
Det økonomiske og sociale Udvalg vedtog på sin 286. plenarforsamling, den 24. april 1991 
enstemmigt følgende udtalelse. 
ØSU støtter fuldt ud Kommissionens forslag med forbe­
hold af nedenstående bemærkninger. 
1. Indledning 
1.1. Der er tale om et rammedirektiv, og ØSU skal 
derfor ikke tage stilling til de tekniske detaljer. Det har 
i stedet beskæftiget sig med baggrunden, den overordne­
de arbejdsmetode og — navnlig — de vigtigste af de 
involverede parter. 
1.2. Den fri bevægelighed for luftfartøjer, det vil sige 
registreringsoverførsel [som for skibe KOM(90) 219 
— CES 949/90 fin] inden for EF er i dag begrænset, 
hovedsagelig på grund af mangel på et sæt fælles tekni­
ske standarder for certificering, drift og vedligeholdelse 
af luftfartøjer. 
1.3. Resultatet er, at der i mange tilfælde må foreta­
ges tids- og omkostningskrævende ændringer af et luft­
fartøj, når det overføres mellem medlemsstaternes regi­
stre. Almindelig operationel flyvning mellem medlems­
stater berøres ikke, eftersom ICAO's regler tillader 
flyvning til andre lande, så snart en medlemsstats tilla­
delse foreligger. 
1.4. Forskelle i tekniske standarder kan også indebæ­
re forskelle i sikkerhedsmæssige standarder, hvilket igen 
kan medføre forskelle i fremstillings-, vedligeholdelses-
og driftsomkostninger. 
1.5. Dette direktiv omhandler de aspekter af luft-
fartssikkerheden, som vedrører luftdygtighed, operatio­
nel godkendelse og vedligeholdelse af luftfartøjer, mo­
torer og andet udstyr i luftfartøjer, samt de organisatio­
ner, som er ansvarlige for godkendelsen af de instanser, 
som varetager disse hverv. Dette direktiv fastlægger den 
ramme, som er nødvendig for at opretholde de bedst 
mulige sikkerhedsstandarder i medlemsstaterne og for 
at udbrede disse i Europa. (Se punkt 3 samt relevante 
(!) EFT nr. C 270 af 26. 10. 1990, s. 3. steder i punkt 7.1 i ØSU's udtalelse om Den civile 
luftfart i EF og Konkurrencereglerne inden for luftfarten 
(2. liberaliseringsfase) — ØSU 214/90 — ordfører: 
J. Kenna). 
1.6. Alle medlemsstater er nu inddraget i opbygnin­
gen af organisationen af fælles luftfartsmyndigheder 
(JAA) under Den europæiske civile Luftfartskonferen-
ces (ECAC) auspicier for at skabe en fælles europæisk 
approach til luftfartssikkerhed. Dette bør hilses velkom­
men af: 
i) Kommissionen, fordi det vil lette forhandlingerne 
mellem EF og den europæiske Frihandessammen-
slutning (EFTA) om disse spørgsmål. 
ii) Danmark, fordi der så kun vil gælde ét sæt regler 
for SAS, som for øjeblikket er frustreret over at 
skulle rette sig efter EF-regler, selv om det også ejes 
af Norge og Sverige. 
1.7. JAA udarbejder tekniske kodekser og procedu­
rer (JAR's — fælles krav til luftfarten), som er gældende 
for lufttransporten i Europa. Et vist antal af disse ko­
dekser vedrører hovedsagelig certificering af luftfartø­
jer, motorer og andre luftfartsprodukter og er nu 
færdigbehandlet og trådt i kraft. En række andre kodek­
ser, der vedrører drift, vedligeholdelse og tilladelser, er 
under udarbejdelse. 
1.8. Den omstændighed, at der er tale om et rent 
frivilligt arrangement uden retsgrundlag, kunne tænkes 
at forringe JAA's nuværende effektivitet. 
1.9. Direktivet skal styrke JAA ved at gøre dette 
frivillige arrangement bindende og inkorporere det i 
fællesskabslovningen; men det vil kræve, at medlems-
17. 6. 91 De Europæiske Fællesskabers Tidende Nr. C 159/29 
staterne vedtager fælles kodekser for tekniske krav og 
tilslutter sig JAA's administrative krav og procedurer. 
1.10. Forsinkelser i forbindelse med inkorporeringen 
af JAR's i de nationale lovgivninger kan vise sig at 
skabe problemer med at få disse harmoniseringsforan­
staltninger til at virke effektivt. ØSU anbefaler, at man 
for at undgå disse problemer ændrer forslaget, så det 
får form af en forordning i stedet for et direktiv. 
1.11. De krav og procedurer, som er omhandlet i 
direktivet, er anført i bilag 2, som løbende skal revideres 
i lyset af de praktiske erfaringer og de tekniske frem­
skridt. Det foreslås med henblik herpå, at Kommissio­
nen får bemyndigelse til at vedtage sådanne ændringer 
med bistand fra et udvalg, sammensat af repræsentanter 
fra medlemslandene, med sagkundskab på luftfartsom­
rådet. ØSU mener, at det bør være de nationale repræ­
sentanter for JAA. 
Det vil være på sin plads her at henvise til dokumentet: 
En konkurrencedygtig europæisk luftfartsindustri 
[SEK(90) 1456 af 23. juli 1990] og resumere nogle af 
kommentarerne i dette: 
i) Omkostninger: Budgetoverskridelser som følge af 
overlappende virksomhed må undgås. 
ii) Standardisering og certificering: Den amerikanske 
luftfartsindustri hæmmes ikke af forskelle i tekniske 
standarder, hvilket heller ikke må være tilfældet for 
de europæiske lande. 
iii) Standardisering: Arrangementer mellem European 
Association of Aerospace Manufacturers (AECMA) 
og den europæiske Standardiseringsorganisation 
(CEN) har allerede givet gode resultater. 
iv) Certificering: Kommissionen ønsker at styrke JAA's 
arbejde. 
1.12. Overlappende virksomhed må især undgås, da 
de strenge sikkerhedsstandarder inden for luftfarten 
betyder, at der er behov for et meget stort antal højtud­
dannede personer, hvilket der er mangel på. Det er 
derfor vigtigt at undgå oprettelsen af yderligere udvalg, 
studiegrupper osv., som kan risikere at komme til at 
udføre allerede veludført arbejde. 
2. Generelle bemærkninger 
2.1. Udvalgets status 
2.1.1. Kommissionens ønske om et rådgivende ud­
valg, således som anført i artikel 11, er forståelig nok 
set i lyset af Kommissionens generelle arbejdsmetoder. 
Men da der er tale om et direktivforslag af særdeles 
teknisk karakter, foreslår ØSU, at der bliver tale om et forskriftsudvalg, som nedsættes efter procedure Hla i 
Rådets afgørelse om komitologi (87/373). I henhold til 
denne procedure gælder reglerne om kvalificeret flertal 
i artikel 148, stk. 2, i Traktaten, når udvalget træffer 
beslutninger, og forslag, som vedtages i medfør af denne 
procedure, kan gennemføres umiddelbart. 
2.1.2. I det tilfælde, hvor udvalget ikke godkender 
Kommissionens forslag med kvalificeret flertal, fore­
lægges dette for Rådet, som træffer beslutning med 
kvalificeret flertal. Med mindre Rådet med kvalificeret 
flertal træffer anden beslutning, inden der er forløbet 3 
måneder, vedtages forslaget automatisk af Kommis­
sionen. 
2.1.3. Udvalgets sammensætning er af afgørende be­
tydning. I betragtning af emnets tekniske og sikkerheds­
mæssige aspekter bør medlemsstaternes JAA-repræsen-
tanter have plads i udvalget. 
2.2. Internationalt teknisk samarbejde 
2.2.1. Der opretholdes en nær kontakt mellem de 
internationale organer for at lette im- og eksport af 
luftfartøjer. Uden for Europa er det stort set den stan­
dard, som sættes af Federal Aviation Administration 
(FAA) i Amerika, som er gældende. Det langsigtede mål 
er, at alle lande godkender fælles tekniske standarder. 
Konstruktører på begge sider af Atlanten samt JAA og 
FAA samarbejder allerede for at kunne sælge og tilpasse 
deres luftfartøjer på basis af en fælles international 
standard. 
2.2.2. FAA fordrer ikke betaling for sine ydelser. 
Visse europæiske producenter finder, at USA's produ­
center derved opnår omkostningsmæssige fordele. 
FAA's »Strategic Plan — August 1990« indeholder en 
målsætning om, at »FAA skal være brugerfinansieret« 
via en eller anden passende ordning. 
2.2.3. Man bør derfor overveje atter at se på om­
kostningsspørgsmålet for at få en fair ordning, i første 
instans i Europa og senere på internationalt plan. 
2.3. Fremtiden 
2.3.1. I Kommissionens dokument, side 4, punkt 7, 
afsnit 3, i Begrundelsen, tales der om »en enkelt europæ­
isk luftfartsmyndighed«. 
2.3.2. Denne målsætning fortjener en overvejelse, 
hvis der er tale om et lovgivende organ. Det erkendes 
imidlertid, at en sådan målsætning ikke vil kunne 
gennemføres i den allernærmeste fremtid, og at man 
bør gå trinvis frem i betragtning af hele spørgsmålets 
store betydning. Disse overvejelser bør ikke sinke det 
videre arbejde med dette direktiv. 
Nr. C 159/30 De Europæiske Fællesskabers Tidende 17. 6. 91 
2.3.3. Visse luftfartsorganer så gerne, at der blev 
indgået en bindende aftale nu og blev fastlagt en tids­
plan for oprettelsen af en enkelt europæisk luftfarts­
myndighed. 
Følgende punkter bør derfor indgå i et særskilt direktiv, 
så man undgår at bremse det foreliggende direktivs 
videre gennemførelse: 
— Bør en enkelt luftfartsmyndighed kun have til opga­
ve at dække JAA's virksomhed, eller skal den dække 
de mere omfattende områder, som varetages af 
ECAC? 
— Traktatindgåelser. 
— Deltagende staters kontrol over myndigheden. 
— Retsgrundlag (herunder produktansvar). 
— Samarbejdsaftaler med andre organisationer — Eu-
rocontrol, FAA, EFTA og østeuropæiske stater. 
3. Særlige bemærkninger 
3.1. Artikel 1 
ØSU mener, at første led, således som affattet, vil give 
anledning til problemer med leasede luftfartøjer. 
Det foreslår derfor, at følgende sætningsled: 
»registreret i Fællesskabets medlemsstater« 
udgår og erstattes med følgende: 
»som benyttes af luftfartsselskaber, der har opnået 
licens eller godkendelse i medlemsstaterne.« 
3.2. Artikel 2 
3.2.1. Der bør som følge af (det allerede eksisterende) 
JAA's betydning indføjes endnu en definition: 
»JAA« Joint Aviation Authorities omfattet af »ar­
rangementer.« 
3.3. Artikel 3 
3.3.1. Da JAR-kodekser bestandigt udbygges og æn­
dres, er denne artikel sammen med artikel 10 og 11 
tilstrækkelig fleksibel til, at disse kodekser kan optages 
i EF-lovgivningen. 
3.4. Artikel 4 
3.4.1. Da samtlige EF-lande og EFTA-lande nu god­
kender aftaledokumenterne, skulle der ikke være pro­blemer med udarbejdelse af en detaljeret formulering 
af denne klausul, eftersom det er JAA, og ikke regerin­
gerne, der tager stilling til medlemskab af JAA, og det 
sker på grundlag af en godkendelse af JAA's vilkår og 
betingelser. 
3.4.2. JAA meddeler, at man som følge af den øje­
blikkelige arbejdsbyrde ikke har mulighed for at be­
handle eventuelle ansøgninger på nuværende tidspunkt. 
Det vil være bedst, at betingelserne for optagelse af 
nye medlemmer fastlægges på et senere tidspunkt, ikke 
mindst fordi en udvidelse af JAA også kommer til at 
omfatte lande uden for EF og EFTA. Der kan tænkes 
på det tidspunkt at foreligge en tidsplan og nogle klare 
målsætninger for oprettelse af en europæisk luftfarts­
myndighed. 
3.4.2.1. Stk. 2 
Ordlyden ændres således: 
»Medlemsstaterne sikrer sig, at de eksisterende for­
bindelser mellem Kommissionen og ECAC også 
kommer til at omfatte JAA (så konflikter inden for 
ECAC imødegås).« 
3.5. Artikel 7 
3.5.1. I anden linje efter ordet »vedligeholdt« indfø­
jes følgende: »eller et organ/en myndighed eller en 
person, som er godkendt«. Begrundelsen herfor er, at 
der er behov for at kunne gribe ind også over for 
godkendelser, som ikke blot drejer sig om produkter. 
3.5.2. JAA benytter for øjeblikket en procedure, som 
gør den oprindelige medlemsstat ansvarlig for at tilse, at 
medlemsstaten sørger for at iværksatte foranstaltninger 
gennemføres fuldt og helt. Dermed undgår man, at en 
aktion enten afbrydes eller forsinkes. 
3.5.2.1. Stk. 2 bør derfor udgå og erstattes med føl­
gende: 
Nyt stk. 2 
»Medlemsstaten skal også underrette de andre med­
lemsstater og JAA om disse foranstaltninger og 
oplyse om årsagen til den trufne beslutning. Med­
lemsstaten skal endvidere sørge for, at der i JAA 
finder samråd sted om de iværksatte foran­
staltninger.« 
3.5.2.2. Som følge af de foretagne ændringer må der 
affattes et nyt stk. 3. 
Nyt stk. 3 
»Medlemsstaten meddeler Kommissionen resulta­
terne af det samråd, hvorom der er tale i stk. 2. Er 
foranstaltningen iværksat med henvisning til ufuld­
stændige fælles krav og procedurer, anmoder Kom­
missionen JAA om at udvikle en ny kodeks eller 
ændringer til en eksisterende kodeks. En beslutning 
vil blive truffet under anvendelse af de procedurer, 
der er fastlagt i artikel 11« (således som denne er 
ændret af ØSU). 
17. 6. 91 De Europæiske Fællesskabers Tidende Nr. C 159/31 
3.6. Artikel 9 
3.6.1. I første linje efter ordene: 
— »Medlemsstaterne sikrer« 
indføjes »via JAA«. (Dermed undgås ensidige foran­
staltninger). 
3.6.2. I anden linje efter ordene: 
»krav og procedurer« 
indføjes »som defineret af JAA«. (Dermed undgås ensi­
dige foranstaltninger). 
3.7. Artikel 11 
3.7.1. Denne artikel bør ændres under hensyntagen 
til de forslag, som ØSU er fremkommet med under de 
generelle bemærkninger, hvorefter der bør nedsættes et forskriftsudvalg og ikke et rådgivende udvalg. I denne 
ændring bør det fastslås, at Kommissionens repræsen­
tant, som formand for udvalget, ikke har stemmeret. 
3.7.1.1. Bilag 1 
I anden linje erstattes teksten med: »... undertegnet den 
11. september 1990«. 
3.7.1.2. Bilag 2 
Det skal anføres, at bilag 2 vil blive ajourført regelmæs­
sigt med angivelse af JAR-kodeksernes gennemførelses-
datoer, således som de indarbejdes i EF-lovgivningen 
via forskriftsudvalget og tidspunktet herfor. 
Bryssel, den 24. april 1991. 
Francis STAEDELIN 
Formand for 
Det økonomiske og sociale Udvalg 
Udtalelse om forslag til Rådets forordning (EØF) om forbedring af landbrugsstrukturernes 
effektivitet 
(91/C 159/11) 
Rådet for De Europæiske Fællesskaber besluttede den 28. marts 1991 under henvisning til 
EØF-Traktatens artikel 198 at anmode om Det økonomiske og sociale Udvalgs udtalelse om 
det ovennævnte emne. 
Det forberedende arbejde henvistes til ØSU's sektion for Landbrug og Fiskeri, som udpegede 
Charles Pelletier til ordfører. Sektionen vedtog sin udtalelse den 11. april 1991. 
Det økonomiske og sociale Udvalg vedtog på sin 286. plenarforsamling, mødet den 24. april 
1991, enstemmigt følgende udtalelse. 
1. ØSU udtrykker tilfredshed med kodificeringen af 
forordning (EØF) nr. 797/85 og de senere ændringer 
heraf (tolv ændringer plus en berigtigelse), for så vidt 
som dette yder et nyttigt bidrag til at gøre EF-retten 
klar og gennemsigtig. som fastsat i Kommissionens afgørelse af 1. april 1987, 
ikke er blevet overholdt. Den foretagne kodificering 
viser sig ikke desto mindre at være mere komplet, idet 
den ligeledes medtager de seneste foranstaltninger om 
reformen af strukturfondene. 
2. ØSU påpeger, at princippet om at foretage en 3. ØSU udtrykker dog bekymring over, at visse for­
kodificering af teksterne senest efter den 10. ændring, anstaltninger ikke er medtaget i kodificeringsforslaget,